सूत्रों ने बताया कि इनपुट डेस्‍क इंचार्ज रियाज हाशमी एक समाचार की हेडिंग ‘कई लाशें और हिचकियां’ लगाई थी. यह खबर जब प्रादेशिक डेस्‍क पर पहुंची तो हिंचकियां को बदलकर सिसकियां कर दिया गया यानी हिचकियां सिसकियां बन गई. इसी हि‍चकियां और सिसकियां को लेकर इनपुट डेस्‍क इंचार्ज रियाज हाशमी और प्रादेशिक डेस्‍क इंचार्ज सौरभ शर्मा में मौखिक भिड़ंत हो गई. बात एक दूसरे की पोल खोलने तक पहुंच गई. सूत्रों ने बताया कि यह सिर्फ एक गलती या हेडिंग बदले जाने का गुबार नहीं था, बल्कि जागरण, मेरठ के भीतर चल रहे शीत युद्ध का नतीजा था. सूत्रों ने बताया कि पिछले काफी समय से कई इंचार्जों के बीच एक दूसरों को नीचा दिखाने, सबक सिखाने की ढंकी-छुपी कोशिशें होती रही हैं. बस गुबार अब जाकर निकला है.